|  |  |  |
| --- | --- | --- |
| ΒΟΥΛΗ ΤΩΝ ΕΛΛΗΝΩΝΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΕΩΣΔ/ΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥΤΜΗΜΑ ΠΡΟΜΗΘΕΙΩΝ**Πληροφορίες :** 210 3692 122 |  | **ΑΔΑ 01-03ΥΜ****Αθήνα,** **17/03/2016** |

 **Πρωτ:** **4046**

**Αριθμ.**

 **Διεκπ:** **2975**

**ΑΠΟΦΑΣΗ**

**"Εκτέλεση εξειδικευμένων εργασιών καθαρισμού κουρτινών για ένα (1) έτος"**

 **Ο ΓΕΝΙΚΟΣ ΓΡΑΜΜΑΤΕΑΣ**

  Έχοντας υπόψη :

1. Τα άρθρα 19, 24, 149 και 164στ του Κανονισμού της Βουλής (Μέρος β' ) όπως ισχύει.

2. Την ανάγκη εκτέλεσης εξειδικευμένων εργασιών καθαρισμού κουρτινών που βρίσκονται σε χώρους όπου στεγάζονται οι Υπηρεσίες της Βουλής των Ελλήνων, για ένα (1) έτος, σύμφωνα με το υπ΄αριθμ. 14308/11.06.2015 υπηρεσιακό σημείωμα του Τμήματος Καθαριότητας της Βουλής, την από Ιανουάριο 2016 Τεχνική Περιγραφή και τον συνημμένο σε αυτήν Πίνακα Συμπλήρωσης Προσφορών της Δ/νσης Τεχνικών Υπηρεσιών της Βουλής.

3. Την υπ΄αριθμ. 1967/1495/05.02.2016 απόφαση συγκρότησης επιτροπής συλλογής και αξιολόγησης προσφορών και το από 24.02.2016 πρακτικό της παραπάνω επιτροπής.

4. Την υπ'αριθμ. 1638/1211/02.02.2016 απόφαση ανάληψης υποχρέωσης του ΚΑΕ 0839 με α/α υποχρ. 475

5. Την υπ' αριθμ. 15582/10034/09.11.2015 (ΦΕΚ 2404/Β/09.11.2015) απόφαση του Προέδρου της Βουλής των Ελλήνων για τη μεταβίβαση εξουσίας υπογραφής στο Γενικό Γραμματέα, όπως ισχύει.

**Αποφασίζουμε**

 την ανάθεση στην εταιρία Χ.Α. ΓΑΒΡΙΕΛΑΤΟΥ & ΣΙΑ Ο.Ε, ΠΑΝΕΠΙΣΤΗΜΙΟΥ 67, 10564, ΑΘΗΝΑ, της εκτέλεσης εξειδικευμένων εργασιών καθαρισμού κουρτινών που βρίσκονται σε χώρους όπου στεγάζονται οι Υπηρεσίες της Βουλής των Ελλήνων, για ένα (1) έτος, σύμφωνα με όσα ακριβώς αναφέρονται στην από Ιανουάριο 2016 Τεχνική Περιγραφή της Δ/νσης Τεχνικών Υπηρεσιών της Βουλής.

Συγκεκριμένα η ανάδοχος αναλαμβάνει την εκτέλεση των κάτωθι αναφερομένων εργασιών καθαρισμού κουρτινών σύμφωνα με τις εξής τιμές πλέον ΦΠΑ:

|  |
| --- |
|  **ΠΙΝΑΚΑΣ ΕΡΓΑΣΙΩΝ ΚΑΘΑΡΙΣΜΟΥ ΚΟΥΡΤΙΝΩΝ** |
| **ΕΙΔΟΣ ΚΟΥΡΤΙΝΑΣ** | **ΕΝΔΕΙΚΤΙΚΕΣ ΣΥΝΟΛΙΚΕΣ ΠΟΣΟΤΗΤΕΣ ΣΕ ΤΡΕΧΟΝ ΜΕΤΡΟ** | **ΤΙΜΗ ΜΟΝΑΔΟΣ ΣΕ ΕΥΡΩ (€)/ ΤΡΕΧΟΝ ΜΕΤΡΟ** | **ΣΥΝΟΛΙΚΗ ΕΝΔΕΙΚΤΙΚΗ ΔΑΠΑΝΗ ΣΕ €** |
| **1** | **2** | **3** | **4** |
| **ΒΕΛΟΥΔΟ** | **200** | **0,50** | **100** |
| **ΒΟΥΑΛ** | **1.100** | **0,10** | **110** |
| **TREVIRA cs** **(μη αναφλέξιμη)** | **300** | **2,70** | **810** |

Με την προϋπόθεση ότι θα βεβαιωθούν τα ανωτέρω από την οικεία επιτροπή, εγκρίνουμε συνολική δαπάνη από έξι χιλιάδες εκατόν πενήντα ευρώ (6.150,00 €), ήτοι 5.000,00 € + 1.150,00 € για ΦΠΑ σε βάρος του KAE 0839 του προϋπολογισμού εξόδων Βουλής χρήσεως 2016 (σχετική η από 16.02.2016 προσφορά της αναδόχου εταιρίας).

 Η ανάδοχος έχει την αποκλειστική ευθύνη και υποχρέωση να προσκομίσει τα σχετικά παραστατικά πληρωμής στο Τμήμα Προμηθειών της Βουλής (Μ. Αρβανίτη, Βασ. Σοφίας 11, γρ. 518).

 Συγκροτούμε επιτροπή η οποία αποτελείται από τους : α) Βιδάκη Ιωάννη πρόεδρο, β) Καλαμπαλίκη Αλεξάνδρα, γ) Καλτσά Μαρία μέλη και δ) Αργυρίου Χριστίνα, ε) Μαμαντάκη Ελένη αν/κά μέλη, στην οποία αναθέτουμε τη βεβαίωση των ανωτέρω κάθε φορά με την υποβολή του σχετικού πρακτικού. Κάθε υπαίτια καθυστέρηση υποβολής του πρακτικού θα διώκεται πειθαρχικά.

Ο νόμιμος εκπρόσωπος της αναδόχου εταιρίας καλείται να προσέλθει εντός πέντε ημερών από την κοινοποίηση της παρούσας απόφασης, στο Τμήμα Προμηθειών της Βουλής (Βασ. Σοφίας 11, 5ος όροφος, γρ. 517), για την υπογραφή της σχετικής σύμβασης, προσκομίζοντας εγγυητική επιστολή δεκαπέντε μηνών, καλής εκτέλεσης των ανωτέρω εργασιών αξίας τριακοσίων ευρώ (300 €), η οποία θα επιστραφεί στην ανάδοχο μετά τη συμπλήρωση του χρονικού διαστήματος των δεκαπέντε μηνών από την υπογραφή της σχετικής σύμβασης.

 **Ο ΓΕΝΙΚΟΣ ΓΡΑΜΜΑΤΕΑΣ**

**ΚΩΣΤΑΣ ΑΘΑΝΑΣΙΟΥ**

**Κοινοποίηση :**

1. Γραφείο Προέδρου Βουλής των Ελλήνων

2. Γραφείο Γενικού Γραμματέα

3. Προϊστ. Γ.Δ. Διοικητικής Υποστήριξης

4. Τμήμα Προϋπολογισμού

5. Τμήμα Προμηθειών

6. Δ/νση Τεχνικών Υπηρεσιών

7. Τμήμα Καθαριότητας

8. Μέλη Επιτροπής

9. Ενδιαφερόμενη

**Γ.Α.\_\_****1373\_2016 \_OPS**

**gio\_\_****07/03/2016**